**SVEUČILIŠTE U SPLITU, MEDICINSKI FAKULTET**

**Šoltanska 2A, 21000 Split**

**OIB: 02879747067**

**RKP: 22451**

Klasa: 400-02/24-01/0001

Ur. broj: 2181-198-04-07-24-0001

 U Splitu, 12.12.2024.

**OBRAZLOŽENJE OPĆEG DIJELA FINANCIJSKOG PLANA MEDICINSKOG FAKULTETA U SPLITU ZA RAZDOBLJE 2025.-2027.**

**PRIHODI I PRIMICI**

Ukupni prihodi se u razdoblju 2025-2027. godini planiraju ostvariti u sljedećim iznosima

 ( EUR):

|  |  |  |
| --- | --- | --- |
| 18.129.742 | 15.616.263 | 13.803.012 |

U 2025. godini se planira rast prihoda za 52% u odnosu na realizaciju prihoda u 2023. godini, te rast u visini 49% u odnosu na plan za 2024. godinu. Navedeni rast prihoda je u najvećoj mjeri uzrokovan činjenicom da u 2025. godini počinje realizacija dva nova velika Obzor projekta kod kojih je prvi put MEFST koordinator uz veliki broj partnera na ta dva projekta (domaćih i stranih) te se planiraju i značajni rashodi za isplate navedenim partnerima na projektima.

U razdoblju 2026-2027. godine prihodi se planiraju na nešto nižem nivou od 2025. godine radi očekivanog završetka dijela projekata koji su u tijeku te planirane dinamike realizacije postojećih projekata. Očekuje se da će se u međuvremenu pokrenuti novi projekti čija će realizacija biti u navedenim godinama

U razdoblju 2025-2027. godine primici nisu planirani.

Osnovni izvori financiranja u razdoblju 2025-2027. su:

l. Opći prihodi i primici

2. Sredstva učešća za pomoći (učešće državnog proračuna u EU projektima)

1. Vlastiti prihodi
2. Prihodi za posebne namjene
3. Pomoći
4. Donacije

**11 Opće prihode i primitke** čine prihodi iz državnog proračuna za financiranje redovne djelatnosti - skupina 671.

Iz izvora **11** se u razdoblju 2025-2027. godine planiraju ostvariti sljedeći iznosi u EUR:

|  |  |  |
| --- | --- | --- |
| 7.596.041 | 7.548.336 | 7.580.910 |

Plan ovih prihoda se temelji na limitima dostavljenima od Sveučilišta u Splitu. Ova sredstva se odnose na redovnu djelatnost uključujući plaće sa prijevozom; temeljno financiranje nastavne djelatnosti; temeljno financiranje znanstvene djelatnosti te refundaciju plaća isplaćenih po pravomoćnim sudskim presudama.

**31 Vlastite prihode**, skupina 661, čine prihodi ostvareni obavljanjem poslova na tržištu i u tržišnim uvjetima, (tečajevi trajne medicinske izobrazbe, dijagnostički postupci, izbori u znanstveno - nastavna zvanja, sudska medicinska vještačenja, konzultantske usluge te

iznajmljivanje prostora). Ovdje su uključeni i vlastiti projekti za tržište.

Iz izvora **31** se u razdoblju 2025-2027. godine planiraju ostvariti sljedeći iznosi u EUR:

|  |  |  |
| --- | --- | --- |
| 330.100 | 330.100 | 330.100 |

**43 Ostali prihodi za posebne namjene**, skupina 652, odnose se na prihode od školarina, upisnina i sl. Iz ovog izvora se u razdoblju 2025-2027. godine planiraju ostvariti sljedeći iznosi u EUR:

|  |  |  |
| --- | --- | --- |
| 4.200.000 | 4.200.000 | 4.200.000 |

Najveći iznos se planira ostvariti od školarina studija Medicina na engleskom jeziku (3.6 mil. EUR u 2025. godini). Ostalo se odnosi na prihode od poslijediplomskih doktorskih studija (313 tis. EUR), prihode od specijalističkih poslijediplomskih studija (81 tis. EUR) te na prihode od školarina od diplomskih studija Medicine, Dentalne medicine i Farmacije (84 tis. EUR). Navedeni prihodi će biti umanjeni za očekivane isplate prema Sveučilištu (15% od naplaćenih školarina diplomskih studija; navedeno se plaća tranšama u dogovoru sa Sveučilištem prema financijskim mogućnostima fakulteta te trenutno ne raspolažemo planom očekivane dinamike isplata). Ostatak prihoda se odnosi na upisnina.

**5 Pomoći** čine sredstva iz Europskog fonda za regionalni razvoj, sredstva Europske unije za istraživanje i inovacije, sredstva ESF-a, sredstva Hrvatske zaklade za znanost, sredstva Grada Splita za poticanje znanstvene izvrsnosti, pomoći MZO-a i Županije.

Iz izvora **51** se u razdoblju 2025-2027. godine planiraju ostvariti sljedeći iznosi u EUR:

|  |  |  |
| --- | --- | --- |
| 5.012.603 | 2.932.015 | 1.151.741 |

Planirana sredstva se odnose na prihode od EU projekata: Sleep Revolution, iRECS, Cure4Aqua, iRise, Changer i Youth Games; te dva nova Obzor projekta koji započinju u 2025. godini i kod kojih je MEFST koordinator te koji imaju veliki broj domaćih i stranih partnera na projektima. To su projekti InnoThyroGen te EU4MEDTECH čiji ukupni proračun u 2025. godini iznosi 4,8 mil. EUR.

Navedeni iznosi su definirani temeljem proračuna navedenih projekata.

Iz izvora **52** se u razdoblju 2025-2027. godine planiraju ostvariti sljedeći iznosi u EUR:

|  |  |  |
| --- | --- | --- |
| 900.998 | 520.812 | 455.261 |

Planirana sredstva se u najvećem dijelu odnose na sredstva iz Hrvatske zaklade za znanost za aktivne HRZZ projekte kao i za plaće doktoranada. Ostalo se odnosi na projekte AI4Health.Cro te Fact Check; na prihode od Sveučilišta u Splitu (nastava u Mostaru te Erasmus+ projekti) te na ostale pomoći. Iznosi su planirani po godinama prema proračunima projekata te podacima dostavljenima od isplatitelja.

**61 Donacije** se odnose na namjenske donacije fizičkih osoba, neprofitnih organizacija, trgovačkih društava i ostalih subjekata izvan općeg proračuna (ovdje su uključena i sredstva koja se planiraju primiti od Zaklade Adris za projekt CroRin te od tvrtke SPIN Apiotix za aktualni projekt).

Iz izvora **61** se u razdoblju 2025-2027. godine planiraju ostvariti sljedeći iznosi u EUR:

|  |  |  |
| --- | --- | --- |
| 90.000 | 85.000 | 85.000 |

**RASHODI I IZDACI**

Ukupni rashodi se u razdoblju 2025-2027. godine planiraju ostvariti u sljedećim iznosima

 ( EUR):

|  |  |  |
| --- | --- | --- |
| 17.760.103 | 15.321.397 | 13.490.141 |

U 2025. godini se planiraju na značajno većem nivou u odnosu na realizaciju rashoda u 2023. godini (+59%), te se također planira porast u visini +40% u odnosu na plan za 2024. godinu.

Navedeni rast rashoda je u najvećoj mjeri uzrokovan činjenicom da u 2025. godini počinje realizacija dva nova velika Obzor projekta kod kojih je prvi put MEFST koordinator uz veliki broj partnera na ta dva projekta (domaćih i stranih) te se planiraju i značajni rashodi za isplate navedenim partnerima na projektima.

U razdoblju 2026-2027. godine rashodi se planiraju na nešto nižem nivou od 2025. godine radi očekivanog završetka dijela projekata koji su u tijeku te planirane dinamike realizacije postojećih projekata. Očekuje se da će se u međuvremenu pokrenuti novi projekti čija će realizacija biti u navedenim godinama

U razdoblju 2025-2027. godine izdaci nisu planirani.

Najznačajniji rashodi se u 2025. godini odnose na rashode za zaposlene (10,0 mil. EUR odnosno 56% ukupnih rashoda), na materijalne rashode (2,8 mil. EUR odnosno 16% od ukupnih rashoda), na isplate partnerima na projektima 4,4 mil. EUR odnosno 25% ukupnih rashoda te na rashode za nabavu dugotrajne imovine (382 tis EUR odnosno 2% od ukupnih rashoda). Ostalo se odnosi na financijske rashode.

**Rashodi za zaposlene** **(konta skupine 31)** financirat će se najvećim dijelom iz sredstava državnog proračuna (65 %), dok će se 24% financirati iz izvora 43 (školarine), a ostatak iz Hrvatske zaklade za znanost, EU projekata te vlastitih prihoda.

Rashodi za zaposlene iz proračunskih sredstava planirani su temeljem limita dobivenog iz Sveučilišta u Splitu. Planirana su i materijalna prava zaposlenika prema Temeljnom kolektivnom ugovoru za javne službe.

Iz namjenskih prihoda planira se financirati dio zaposlenika koji se ne financiraju iz Državnog proračuna, uvećanje plaće pomoćnicima dekana, voditeljima studija, prekovremeni rad, rad na studiju Medicina na engleskom jeziku te dodatak na plaću zaposlenicima za rad na tržištu, nagrade za radne rezultate temeljem uspješnosti u poslovanju, kao i nagrade zaposlenicima za izvrsnost i natprosječnost u obavljanju poslova.

Za 2025. rashodi grupe 31 koji će se financirati iz državnog proračuna planirani su temeljem limita iz MZO, te se projekcije za 2026. i 2027. godinu zadržavaju na približno istom nivou kao za 2025. godinu. Rashodi za zaposlene financirani iz namjenskih i vlastitih prihoda će se povećavati sukladno povećanju ovih prihoda.

U podskupini računa 312 za 2025, 2026. i 2027. godinu planirani su rashodi za jubilarne nagrade, darovi za djecu u prigodi dana sv. Nikole, otpremnine i naknade za bolest, invalidnost i smrtni slučaj, kao i neoporezivi dio nagrada za radne rezultate te paušalni troškovi prehrane. Navedeno se financira dijelom iz Državnog proračuna te dijelom iz vlastitih i namjenskih sredstava (školarine).

Troškovi prijevoza na rad i s rada za zaposlenike planirani su u skladu s postojećim stanjem zaposlenih te planiranim novim zapošljavanjem te se financiraju dijelom iz državnog proračuna, a dijelom iz vlastitih i namjenskih sredstava.

**Materijalni rashodi (konta skupine 32)**

Ukupni materijalni rashodi (grupa 32) planirani su na razini procjene očekivanog ostvarenja rashoda sa uvećanjem za rashode potrebne za realizaciju projekata koji su u tijeku.

Rashodi koji će se financirati iz proračuna planirani su za 2025, 2026. i 2027. godinu u zadanim limitima.

Budući da predloženi limiti za financiranje redovne djelatnosti iz proračuna nisu dovoljni za pokriće ukupnih troškova obavljanja redovne djelatnosti Fakulteta, u planu je predviđeno da se manjak prihoda iz proračuna za troškove poslovanja grupe 32 podmiri iz vlastitih i namjenskih prihoda.

Planirane intelektualne i osobne usluge (konto 3237 u visini 901 tis. EUR) najvećim dijelom se odnose na troškove vanjskih suradnika (nastavnici na studijima) dok se ostalo odnosi na ostale intelektualne usluge na projektu Roche, usluge nastave koja se održava u Klinici Regiomed u Coburgu u Njemačkoj, studentske ugovore te autorske honorare. U okviru materijalnih rashoda ovo je najveći pojedinačni trošak (32% od ukupnih materijalnih rashoda). Rashodi vanjske suradnje u nastavi financiraju se dijelom iz namjenskih prihoda te dijelom iz državnog proračuna. Trenutno nemamo informaciju koliko će iznositi obaveza za usluge nastave koja se održava u Klinici Regiomed u Coburgu budući da je u tijeku revizija postojećeg ugovora sa Klinikom Regiomed.

**Rashodi za nabavu dugotrajne imovine (konta skupine 42**) financirat će se u najvećem dijelu iz vlastitih i namjenskih sredstava, HRZZ projekata, sredstava za institucionalno financiranje znanosti te EU projekata.

**PRIJENOS SREDSTAVA IZ PRETHODNE I U SLJEDEĆU GODINU (EUR)**

|  |  |  |  |  |
| --- | --- | --- | --- | --- |
|  |  | **Prijedlog plana za 2025.** | **Projekcija plana za 2026.** | **Projekcija plana za 2027.** |
| **DONOS** | **PRIJENOS SREDSTAVA IZ PRETHODNE GODINE** | **3.186.124** | **3.555.763** | **3.850.629** |
| **ODNOS** | **PRIJENOS SREDSTAVA U SLIJEDEĆU GODINU** | **-3.555.763** | **-3.850.629** | **-4.163.500** |

Na kraju 2024. godine planira se u 2025. godinu prenijeti sredstva u visini 3.186.124 EUR

Navedena sredstva se odnose na slijedeće izvore:

|  |  |  |  |  |  |
| --- | --- | --- | --- | --- | --- |
| **IZVOR 31 Vlastiti prihodi**  | **IZVOR 43 Prihodi za posebne namjene**  | **IZVOR 51 Pomoći EU** | **IZVOR 52 Ostale pomoći**  | **IZVOR 61 Donacije**  | **UKUPNO DONOS** |
| 230.000 | 1.691.000 | 800.124 | 450.000 | 15.000 |  3.186.124 |

Navedena sredstva **donosa** se odnose na slijedeće:

**Izvor 31**: Neutrošena sredstva iz vlastitih projekata za tržište, tečajeva trajne medicinske izobrazbe, Centra za medicinu spavanja, sudskih medicinska vještačenja, konzultantskih usluga te iznajmljivanja prostora. Ova sredstva će se utrošiti za podmirenje rashoda poslovanja u 2025. godini (u značajnom dijelu za rashode potrebne za realizaciju tržišnog projekta sa tvrtkom Roche).

**Izvor 43**: Neutrošena sredstva prihoda od školarina za ak. godinu 2024/2025. Ova sredstva će se koristiti za podmirenje rashoda redovnog poslovanja u 2025. godini.

**Izvor 51**: Neutrošena sredstva se odnose na sredstva primljena za EU Obzor projekte te će se trošiti prema proračunima projekata za podmirenje planiranih rashoda.

**Izvor 52**: Neutrošena sredstva se u najvećem dijelu odnose na prihode od projekata. Najveći iznos se odnosi na projekte AI4Health te sredstva primljena za realizaciju HRZZ projekata. Sredstva će se trošiti prema proračunima projekata za podmirenje planiranih rashoda.

**Izvor 61**: Neutrošena sredstva se odnose namjenske donacije fizičkih osoba, neprofitnih organizacija, trgovačkih društava i ostalih subjekata izvan općeg proračuna. Sredstva će se trošiti namjenski za podmirenje rashoda za koje su dobivena.

Sredstva **odnosa** se planiraju na isti način kao i sredstva donosa; očekuje se slična situacija i na kraju 2025. godine.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze |  2.096.474,96 EUR |  2.087.987,21 EUR |
| Dospjele obveze |  869.964,19 EUR |  1.316.056,00 EUR |

**Dospjele obveze 31.12.2023**.

Stanje dospjelih obveza na kraju izvještajnog razdoblja u visini 869.964,19 EUR se u najvećoj mjeri odnosi na obveze prema proračunskim korisnicima u iznosu od 851.750,54 EUR dok se ostatak u visini 18.213,65 EUR odnosi na tekuće obveze za materijalne rashode i nabavu nefinancijske imovine (kod ovih obveza nema značajnih kašnjenja).

Dospjele obveze prema proračunskim korisnicima u visini 851.750,54 EUR se odnose na obveze prema Sveučilištu u Splitu u visini 849.436,13 EUR dok se 2.314,41 EUR odnosi na obveze prema Kliničkoj bolnici u Splitu.

Iznos dospjelih obveza prema Sveučilištu u Splitu se odnosi na obračunate obveze u visini 15% od školarina studija Medicina na engleskom jeziku za ak. godinu 2020/2021. (dio) za ak. godinu 2021/2022 te za ak. godinu 2022/2023. S obzirom da se radi o visokim iznosima koje značajno utječu na likvidnost Fakulteta, sa Sveučilištem je dogovoreno da će se postojeća obveza plaćati u tranšama prema financijskim mogućnostima Fakulteta. Tijekom 2023. godine Sveučilištu je uplaćeno 212.979,22 EUR po ovoj osnovi.

Obveze prema KBC-u Split se podmiruju prijebojem temeljem računa za usluge i školarina koje Fakultet fakturira KBC-u te kod njih nema značajnijeg kašnjenja.

**Dospjele obveze 30.06.2024.**

Stanje dospjelih obveza na kraju izvještajnog razdoblja u visini 1.316.056,00 EUR se unajvećoj mjeri odnosi na obveze prema proračunskim korisnicima u iznosu od 1.309.340,04 EUR dok se ostatak u visini 6.715,96 EUR odnosina tekuće obveze za materijalne rashode i nabavu nefinancijske imovine (kod ovih obveza nema značajnih kašnjenja).

Dospjele obveze prema proračunskim korisnicima u visini 1.309.340,04 EUR se odnose na obveze prema Sveučilištu u Splitu u visini 1.297.144,43 EUR dok se 12.133,66 EUR odnosi na obveze prema Kliničkoj bolnici u Splitu te će se navedene obaveze zatvoriti kompenzacijom. Ostatak od 61,95 EUR se odnosi na obaveze prema Sveučilištu u Zadru bez značajnog kašnjenja

Iznos dospjelih obveza prema Sveučilištu u Splitu se odnosi na obračunate obveze u visini 15% od školarina studija Medicina na engleskom jeziku za ak. godinu 2020/2021. (dio) za ak. godinu 2021/2022 , 2022/2023 te za ak. godinu 2023/2024 u ukupnom iznosu od 1.297.144,43 EUR. S obzirom da se radi o visokim iznosima koje značajno utječu na likvidnost Fakulteta, sa Sveučilištem je dogovoreno da će se postojeća obveza plaćati u tranšama prema financijskim mogućnostima Fakulteta. U prvih 6 mjeseci 2024. godine Sveučilištu je uplaćeno 36.989,57 EUR po osnovi udjela Sveučilišta u prihodima Fakulteta.

 DEKAN:

 Prof. dr. sc. Ante Tonkić